ემილი დე ფორესტი

ემილი შარლოტ-ვიქტორია დე ფორესტი (, დ. 28 თებერვალი, 1993) — დანიელი მომღერალი. 2013 წელს მალმეში, ევროვიზიის სიმღერის კონკურსზე მან წარადგინა დანია სიმღერით „Only Teardrops“, და გაიმარჯვა.Denmark's Emmelie de Forest triumphs at Eurovision Song Contest, BBC News. 18 მაისი, 2013.

2013 წლის 25 მარტს ემილიმ კონტრაქტი გააფორმა ლეიბლთან Universal Music და იმავე წლის მაისში გამოვიდა მისი სადებიუტო ალბომი „Only Teardrops“.

 ადრეული წლები 
ემილი დე ფორესტი დაიბადა დანიელი დედისა და შვედი მამის ოჯახში, ხოლო სიმღერა 9 წლის ასაკიდან დაიწყო. 14 წლის ემილი თანამშრომლობდა შოტლანდიელ მომღერალ ფრეიზერ ნილთან. მასთან ერთად ემილიმ მონაწილეობა მიიღო არაერთ ფესტივალში. 2011 წელს ემილი საცხოვრებლად კოპენჰაგენში გადავიდა, სადაც გააგრძელა ვოკალის შესწავლა.

 მუსიკალური კარიერა 
 ევროვიზია 2013 და Only Teardrops
150პქ|მარჯვნივ|მინი|ემილი დე ფორესტის შესრულება მალმეში

დე ფორესტი იყო ათიდან ერთ-ერთი კანდიდატი, რომელსაც უნდა წარედგინა დანია ევროვიზია 2013-ზე. 2013 წლის 26 იანვარს მან გაიმარჯვა ევროვიზიის შესარჩევ ეროვნულ კონკურსში.

14 აპრილს ემილიმ განაცხადა, რომ მისი პირველი ალბომი „Only Teardrops“ გამოვიდოდა ექვს მაისს, ერთი კვირით ადრე ევროვიზიის ფინალამდე. ალბომში შესულია თორმეტი სიმღერა, მათ შორის სიმღერის „Only Teardrops“ თავდაპირველი და სიმფონიური ვერსიები.

14 მაისს ემილის „Only Teardrops“ გახდა ევროვიზიის ათიდან ერთ-ერთი ფინალური სიმღერა.

ემილი დე ფორესტმა გაიმარჯვა ევროვიზიის ფინალში ჯამური ქულით 281.

 დისკოგრაფია 
 ალბომები 
 სახელწოდება დეტალები პიკური პოზიცია ჩარტებში დან Only Teardrops გამოსვლის თარიღი: 6 მაისი, 2013
 ლეიბლი: Universal Music Denmark
 ფორმატები: CD, CD/DVD, ციფრული ჩამონატვირთი 13

 სინგლები 
 წელი სახელწოდება პიკური პოზიცია ჩარტებში ალბომი დან ნიდ 2013 Only Teardrops 2  36 Only Teardrops

რესურსები ინტერნეტში

ემილი დე ფორესტის საიტი

 სქოლიო 

კატეგორია:დაბადებული 1993
კატეგორია:ევროვიზიის გამარჯვებულები
კატეგორია:დანიელი მომღერლები
კატეგორია:ევროვიზიის კონკურსანტები
კატეგორია:დაბადებული 28 თებერვალი
კატეგორია:ცოცხალი ადამიანები